Adam Price bag ny stor nordisk serie på Netflix: Ragnarok

Adam Price er nærmest synonymt med et hit på dansk tv. Stort set alt, hvad manden har rørt de seneste mange år er blevet en succes – blandt andet Anna Pihl, Borgen og den aktuelle Herrens Veje. Og nu er han altså blevet kapret af Netflix til at lave en serie – på norsk, intet mindre. Serien har rod i den nordiske mytologi og vil foregå i en lille fiktiv by kaldet Edda. Den skal optages i både Norge og Danmark og får titlen Ragnarok.

Handler i virkeligheden om miljøet

”Det er en stor fornøjelse at være med til at skabe en ny norsk Netflix-serie. Vi tror på, at Norden har sin egen stemme, når det kommer til historiefortælling, og det vil vi gerne være med til at vise med denne stort anlagte serie, som bliver skrevet af et nordisk forfatterhold bestående af forfattere fra Norge, Sverige og Danmark. Serien tager sit udgangspunkt i en problemstilling, som ikke kun mennesker i Norden, men over hele verden, i stigende grad bliver tvunget til at forholde sig til; vores klima, som gennem de senere år har været under voldsom forandring. Polerne smelter med en hastighed, ingen havde forventet. Vi går gennem lange tørkeperioder. Vintrene er for varme. Oftere og oftere oplever vi voldsomme skybrud. På alle måder ekstreme vejrforhold. Verden er under forandring, og nogen vil måske påstå, at vi er på vej mod et nyt Ragnarok. Medmindre nogen når at gribe ind…” siger Adam Price om tv-serien der får premiere næste år på Netflix.

Adam Price bag ny stor nordisk serie på Netflix: Ragnarok